|  |  |
| --- | --- |
|  | REPUBLIKA HRVATSKA |
|  |  KOPRIVNIČKO - KRIŽEVAČKA ŽUPANIJAStožer civilne zaštite **Koprivničko-križevačke županije** |

KLASA: 810-03/20-01/23

URBROJ: 2137/1-01/01-20-107

Koprivnica, 21. lipnja 2020.

Na temelju članka 21. stavka 3. Zakona o sustavu civilne zaštite (NN br. 82/15, 118/18) te članka 12. Poslovnika o radu Stožera civilne zaštite Koprivničko-križevačke županije KLASA: 810-03/17-01/11, URBROJ: 2137/1-01/01-17-1 od 3. srpnja 2017. godine, Stožer civilne zaštite Koprivničko-križevačke županije (u daljnjem tekstu: Stožer) u užem sastavu na telefonskoj koordinaciji održanoj dana 21. lipnja 2020. godine donosi

**ZAKLJUČAK**

**o zabrani posjeta u ustanovama socijalne skrbi i posjeta bolesnicima u Općoj bolnici „dr. Tomislav Bardek“ Koprivnica s ciljem suzbijanja širenja zaraze koronavirusom na području Koprivničko – križevačke županije**

**I.**

 S obzirom na aktualnu epidemiološku situaciju COVID-19, Stožer donosi Zaključak o zabrani posjeta i izlazaka korisnika izvan prostora pružatelja usluga smještaja u socijalnoj skrbi i drugim pružateljima socijalnih usluga (domovi za starije i nemoćne osobe na području županije, privatni obiteljski domovi i udomiteljske obitelji) te se ukidaju posjete bolesnicima u Općoj bolnici “dr. Tomislav Bardek“ Koprivnica do daljnjega odnosno do ponovne uspostave povoljne epidemiološke situacije.

**II.**

 Ovaj Zaključak stupa na snagu s danom donošenja i podložan je promjenama sukladno uputama i preporukama Stožera civilne zaštite Republike Hrvatske.

**NAČELNIK STOŽERA:**

 **Ratimir Ljubić, dipl.ing. v.r.**

Dostaviti:

* MUP RH; Ravnateljstvo civilne zaštite, na znanje
* Pružateljima usluga smještaja u sustavu socijalne skrbi i drugih socijalnih usluga na području Koprivničko – križevačke županije, na postupanje
* Načelnicima Stožera civilne zaštite JLS-a na području Koprivničko-križevačke županije, na znanje
* Pismohrani